IFEC เตรียมลงทุนพัฒนาผลิตไฟฟ้าพลังงานลมมูลค่าไม่เกิน 800 ลบ.
IFEC จ่อออกหุ้นกู้-ลงทุนพัฒนาโครงการผลิตไฟฟ้าจากพลังงานลมของบริษัท ลมลิกอร์ จำกัด ที่มูลค่าไม่เกิน 800,000,000 บาท
9 ต.ค. 2558

บริษัท อินเตอร์ ฟาร์อีสท์ วิศวการ จำกัด (มหาชน) หรือ IFEC ระบุว่า ที่ประชุมวิสามัญผู้ถือหุ้น ครั้งที่ 1/2558 ซึ่งได้ประชุม เมื่อวันที่ 9 ตุลาคม 2558 มีมติอนุมัติการแก้ไขชื่อบริษัทและการแก้ไขเปลี่ยนแปลงตราประทับบริษัท
รวมทั้งพิจารณาอนุมัติการออกและเสนอขายหุ้นกู้ของบริษัท โดยที่ประชุมได้มีมติอนุมัติด้วยคะแนนเสียงไม่น้อยกว่า 3 ใน 4 ของผู้ถือหุ้น พร้อมทั้งพิจารณาอนุมัติการลงทุนและพัฒนาโครงการผลิตไฟฟ้าจากพลังงานลมของบริษัท ลมลิกอร์ จำกัด ที่มูลค่าไม่เกิน 800,000,000 บาท
ทั้งนี้ รายละเอียดต่างๆ บริษัทจะมีการแจ้งให้ทราบในครั้งต่อไป